જોકે ૨૦૧૭ના વર્ષમાં દર્શકોને ટેસ્ટ ક્રિકેટે ઘણી મજેદાર પળો આપી છે. આ વર્ષે રમાયેલી ટેસ્ટ મેચોમાંથી મોટા ભાગનાં પરિણામ આવ્યાં છે. આ પરિણામોએ દર્શકોને ખૂબ આનંદ પણ આપ્યો છે. વર્ષ ૨૦૧૭માં રમાયેલી ટેસ્ટ મેચોએ તો જાણે કે ટેસ્ટ ક્રિકેટને જ બદલી નાખ્યું છે. આ વર્ષે અત્યાર સુધીમાં લગભગ ૩૭ ટેસ્ટ રમાઈ ગઈ છે, જેમાંથી ૩૩ ટેસ્ટ મેચમાં હાર જીતનું પરિણામ આવ્યું છે. અગાઉ મોટા ભાગની ટેસ્ટ મેચ ડ્રોમાં પરિણમતી હતી, જેના કારણે દર્શકોની રુચિ ટેસ્ટ મેચમાંથી ઓછી થઈ રહી હતી, પરંતુ હવે ફરીથી ટેસ્ટ ક્રિકેટને લઈને દર્શકોમાં ક્રેઝ વધી રહ્યો છે. એવું કહેવું પણ ખોટું નહીં હોય કે ટેસ્ટ મેચનાં પરિણામ આવી જ રીતે આવતાં રહેશે તો વધુ ને વધુ દર્શકો સ્ટેડિયમમાં પહોંચશે.